stanford-oval/wikipedia huggingface dataset:
באין כאחד
פרשנות

לדעת קצות החושן ניתן להשתמש בכלל "באין כאחד"  רק בשחרור עבד או בגירושי אישה, אך לא ניתן להקנות על ידי כך. כך לדוגמה, לא ניתן לכתוב שטר קניין ולהניח בחצרו של המקנה כדי להקנות חצר זו עצמה. בגט שחרור של עבד ובגירושי אשה לעומת זאת, אין צורך לזכות בגט ובשטר אלא רק שיהיה מונח בידו, שכן לא שייך לזכות בעל כרחו של אדם, ואילו גט ניתן לכתוב בעל כרחה של האשה.
ייתכן כי ההיגיון שמאחורי דבריו של ה"קצות החושן", טמון בכך שפתרון זה של "באין כאחד" פועל דווקא בגט שפעולתו היא רק סילוק ישות משפטית ששולטת בעבד, כדי להותיר את בעלותו של העבד על ידו - שהייתה קיימת גם עד אז - על כנה, ולמנוע את בעלותו של האדון על העבד, וחלות זו נוצרת על ידי זה שהגט מגיע לידו של העבד. במקרה כזה יסלק הגט את רשות האדון ויצור מצב שבו העבד עומד ברשות עצמו, אך לעומת זאת לא ניתן ליצור זהות או ישות חדשה על ידי מנגנון של "באין כאחת", עוד אפשר לבאר שכיוון שקנין השטר הוא תוצאה של הדין שזהו חצרו, וכן להפיך, (ולא רק שזה תלוי בזה,) ולכל קנין לוקח שהות זמן לחול (כמבואר בשערי יושר), אין מציאות שיחולו ביחד משא"כ בגירושין ושחרור עצם הנתינה אינה חלות.
הערות שוליים

↑  תלמוד בבלי, מסכת פסחים, דף פ"ח, עמוד ב' ובמקורות נוספים.
1 2  תלמוד בבלי, מסכת גיטין, דף ע"ז, עמוד ב'.
↑  קצות החושן, סימן ר.
↑  ולא זכייה מחודשת.
↑  וזאת מכיוון שהעבד קיים גם עד עכשיו כישות משפטית, אלא שהוא כפוף לאדונו ושייך לו
↑  ברכת שמואל על מסכת קידושין.
ריצ'רד ברטל

| --- | --- |

 לידה:  10 בינואר 1960 (בן 65) ריפון, אנגליה, הממלכה המאוחדת 
 שם לידה:  Richard Allan Bartle 
 מדינה:  הממלכה המאוחדת 
 השכלה:  אוניברסיטת אסקס 
 מעסיק:  אוניברסיטת אסקס 
 פרסים והוקרה:  פרסי בחירת מפתחי המשחקים (2005)  GDC Online Game Legend Award (2010) 
 mud.co.uk/richard/
 
ריצ'רד אלן ברטל (נולד ב-10 בינואר 1960) הוא סופר, פרופסור וחוקר משחקים בריטי. הוא אחד החלוצים של ענף המשחקים המקוונים מרובי המשתתפים.
הערות שוליים

↑  Radoff, Jon (April 2011). Game On: Energize Your Business with Social Media Games. p. 36. Wiley. ISBN 978-0-470-93626-9
| --- | --- |
בקרת זהויות :  NLI: 987007332845805171  ACM DL: 81321489548  BIBSYS: 12002024  dblp: 01/6153  GND: 1104959445  ISNI: 0000 0000 6512 0442  LCCN: nr2003024805  NTA: 296564524  SNAC: w65f049j  SUDOC: 119753251  S2AuthorId: 34039840  VIAF: 93693680   WorldCat (עם VIAF): 93693680 
ערך זה הוא קצרמרבנושא אישים. אתם מוזמנים לתרום לוויקיפדיה ו.
גט מקושר

ערך זה עוסק במונח במשפט העברי. אם התכוונתם לספרים הנקראים בשם זה, ראו .
אין תמונה חופשית
במשפט העברי גט מקושר הוא סוג של שטר, שנתקן על ידי חז"ל כדי לשמש כגט לכהן שרוצה לגרש את אשתו, אך כשר לשמש כשטר בכל סוגי השטרות. מספר שטרות מסוג זה נמצאו במערת האיגרות בנחל חבר ומערות המפלט בוואדי מורעבאת. לפי יגאל ידין, הגט המקושר היה בשימוש במאה הראשונה ובמאה השנייה לספה"נ בממלכה הנבטית, ביהודה ובמקומות אחרים באימפריה הרומית.
מקור התקנה

תקנה זו תוקנה בעקבות מקום מסוים, בו התגוררו כוהנים רבים. ובטבעם היו קפדנים יותר מהמידה, ופעמים רבות, הם גירשו את נשותיהם בעקבות אירועים פעוטים שאינם מצדיקים גירושין. כשהתקררה דעתם וביקשו לחזור בהם, התברר כי אינם יכולים לעשות זאת, על פי ההלכה האוסרת לכוהן להתחתן עם גרושה, אפילו עם גרושתו.
כדי למנוע מצב שלילי זה בו אדם מגרש את אשתו בעקבות כעס רגעי ולא יכול להחזירה, תיקנו חז"ל שטר מיוחד, שזמן כתיבתו אורך זמן רב. סדר כתיבת השטר הוא כך: כותבים שורה, ומשאירים שורה ריקה, מקפלים את השורה הכתובה על השורה הריקה, ותופרים. כותבים עוד שורה, ומשאירים עוד שורה ריקה, מקפלים את השורה הכתובה על השורה הריקה, ותופרים שוב. כך כל שורה ושורה. כתוצאה מכך, ה"תורף" שבו מצוינים כל הפרטים המדויקים הנוגעים לשטר הספציפי (למשל שמות הצדדים, התאריך, המקום) כתובים במקום הקשרים, ואילו ה"טופס" שהוא הנוסח האחיד של השטר כתוב בחלק השני של השטר שאינו מקושר ואינו חתום ותפור.
למרות שסיבת התקנה קיימת רק בגיטין, חז"ל החילו דין זה בכל השטרות למיניהם, כדי שלא לחלק בין השטרות לגט שהוא גם הוא סוג של שטר, ומחשש שאם נפסול שטר כזה יבואו לפסול גם גט מקושר, במהלך השנים הפסיקו להשתמש בשטרות מקושרים, וישנה מחלוקת הלכתית אם כיום התקנה קיימת.
חתימת העדים

היכן חותמים העדים? בניגוד לשטר רגיל, בו חותמים העדים באותו צד בו כתוב השטר, בשטר מקושר נחלקו חכמי הגמרא בדין זה: רב הונא אמר שחתימת העדים היא מבחוץ, בין קשר לקשר. כלומר: לאחר שקיפלו את הכתב על המקום הריק, נראה כעת צידו החיצוני של השטר מבפנים, שהרי חלקו הראשון של השטר מקופל, ושם חותמים העדים. כך בכל קשר וקשר. גט, שבאחד מקשריו לא חתמו העדים, נקרא "גט קַרַח", והוא פסול.
הגמרא מעלה את החשש, שמכיוון שבשונה משטר רגיל, העדים לא חתומים בסוף השטר, קיים חשש שרמאי יוסיף פרטים נוספים לנוחיותו - בסוף השטר, שכן יש לו מקום לכתוב פרטים נוספים. בשל כך משיבה הגמרא, שבסיום נוסח השטר כתוב את המילים ”שריר וקיים”, המורים על כך שכאן מסתיים נוסח השטר, ומי שיוסיף מכאן והלאה מילים נוספות - אין הם מנוסח השטר עליו חתומים העדים. כדי שלא יוכל רמאי לכתוב על השטר הוספה ובסופו יכתוב שוב "שריר וקיים", תיקנו חז"ל ששטר שיש עליו פעמיים "שריר וקיים" נדע שהחלק השני שקר, כי על שטר אמיתי אין כותבים יותר מפעם אחת "שריר וקיים". כדי שלא ינסה למחוק את הראשון, תיקנו חז"ל ששטר בו יש חלק מחוק בסוף השטר, במקום שייתכן שהיה כתוב "שריר וקיים", פסול.
חתימת העדים > שיטת רב ירמיה בר אבא

לפי שיטת רב ירמיה בר אבא חותמים העדים אחורי הכתב וכנגד הכתב מבחוץ. הגמרא חשבה שכוונתו היא שהעדים חותמים כנגד הכתב ממש, כלומר באותו מקום עצמו שכתוב נוסח השטר, מצידו השני, אך זה לא ייתכן, שכן אז יהיה ניתן לזייף, שיוסיף בנוסח השטר, ומצידו השני יוסיף עד נוסף (לפי פירוש רבינו חננאל), או שלא יוסיף עוד עד, אבל יאמר: הארכתי את נוסח השטר, כדי להוסיף עדים מצידו השני, למרות שלא עלה הדבר בידי (שיטת רשב"ם).
מסיבה זו עולה המסקנה שכוונת רב ירמיה בר אבא היא שהעדים חותמים דווקא מול החלל הריק, כך שלא יהיה ניתן להוסיף על השטר עוד, שאז יהיה הכתב מול העדים, וניכר יהיה כי השטר זויף.
הערות שוליים

↑  יגאל ידין, מחנה ד - מערת האיגרות, ידיעות החברה לחקירת ארץ ישראל ועתיקותיה, 26, 1962, עמ' 212 - 214
1 2  תלמוד בבלי, מסכת בבא בתרא, דף ק"ס, עמוד ב'
↑  נחלקו הראשונים אם שטר מקושר בזמן הזה כשר, לדעת הרמב"ן הוא כשר (דעתו הובאה בספר ארבעה טורים, חושן משפט, סימן מ"ד). ודעת הרב יוסף חביבא (נימוקי יוסף דף ע"ה עמוד א') שיש לפסול שטרות אלו כיום, את השיטות השונות הביא גם הרמ"א בהגהתו על השולחן ערוך, חושן משפט, סימן מ"ב, סעיף א'. והש"ך (ס"ק ג') הכריע כדעה הפוסלת.
↑  תלמוד בבלי, מסכת גיטין, דף פ"א, עמוד ב'
↑  תלמוד בבלי, מסכת בבא בתרא, דף קס"א, עמוד א'
גיטה דוניה-ויצמן

| --- | --- |

 לידה:  18 ביולי 1887 מוטול, פלך גרודנו, האימפריה הרוסית
 פטירה:  26 במאי 1975 (בגיל 87) חיפה, ישראל
 שם לידה:  גיטה ויצמן
 מקום קבורה:  בית הקברות היהודי חוף הכרמל 
 מוקד פעילות:  ישראל חיפה, ישראל
 מקום לימודים:  ורשה, קייב
 עיסוק:  מוזיקאית, פסנתרנית, מורה למוזיקה
 כלי נגינה:  פסנתר
 
גיטה דוּניֶה-ויצמן (18 ביולי 1887 – 26 במאי 1975) הייתה מוזיקאית, פסנתרנית ומורה למוזיקה ישראלית. אחותו של חיים ויצמן.
ביוגרפיה

נולדה בעיירה מוטול שברוסיה הלבנה, בתחום המושב היהודי של האימפריה הרוסית, לעוזר ולרחל לאה (בת מיכאל צ'מרינסקי) ויצמן. כמו אחד עשר אחיה ואחיותיה, קיבלה חינוך מסורתי וכללי. כשהייתה בת 7 החלה ללמוד בעצמה פסנתר בעידודה של אמה, בבית הכומר המקומי, שהחזיק בפסנתר היחיד בכל העיירה. אחר כך עברה המשפחה לפינסק שם המשיכה בלימודיה באופן מסודר. ובהמשך רכשה השכלה מוזיקלית בוורשה ובקייב.
בשנת 1907 עלתה לראשונה לארץ ישראל וגרה בחיפה במשך שנתיים, אחר כך נסעה ללמוד בברלין. את בעלה לעתיד, טוביה דוניה, פגשה בעת קונצרט בבזל, כעבור שנה (1918) נישאו, ועברו לגור במושבה הגרמנית בחיפה. ב-1922 היו ממייסדי שכונת הדר הכרמל.
בדצמבר 1924 ייסדה בחיפה, יחד עם הזמר והמורה לזמרה אריה פרידמן-לבוב, המורה לפסנתר רחל קרוגליאקוב והמורֶה לכינור א' קליין את בית הספר למוזיקה (שהפך בשנת 1934 ל"מכון למוזיקה").
ויצמן חינכה דור שלם של מוזיקאים ופסנתרנים. בין תלמידיה: הכנרים צבי צייטלין ועברי גיטליס, והפסנתרנים דוד בר-אילן, יהלי וגמן ועמי אלוני.
מלבד בבית הספר בחיפה, ויצמן לימדה גם בקונסרבטוריון שולמית בתל אביב.
הנצחתה

עוד לפני מותה נקרא בית הספר למוזיקה בחיפה על שמה "קונסרבטוריון דוניה ויצמן".
חיים אישיים

בשנת 1912 נישאה ויצמן למהנדס טוביה דוניה והם חיו יחדיו עד מותו של דוניה במהלך המרד הערבי הגדול בשנת 1938. לזוג נולדו שתי בנות:
רינה אלרד.
מיכל ברנר, אשתו של מילה ברנר ואמו של השחיין ואיש העסקים דן ברנר.
לויצמן היו אחד עשר אחים, ביניהם חיים ויצמן, לימים נשיא המדינה הראשון.
הערות שוליים

1 2 3  <<אם>> המוסיקה בחיפה, הארץ, 9 באוקטובר 1957
↑  אודות קונסרסטוריון דוניה ויצמן באתר www.musicschoolhaifa.com
| חיים ויצמן |
| --- | --- | --- |
| משפחתו | משה ויצמן (אח) • אנה ויצמן (אחות) • חיה ויצמן-ליכטנשטיין • טוביה דוניה (גיס) • יחיאל ויצמן (אח) • מינה ויצמן (אחות) • אשר זליג ויצמן (גיס) • גיטה דוניה-ויצמן (אחות) • ורה ויצמן (רעיה) • עזר ויצמן (אחיין) • סופיה גצובה (ארוסה) |  |
| הנצחה | מכון ויצמן למדע • יד חיים ויצמן • גן חיים • כפר הנשיא • אשל הנשיא • פרס ויצמן למחקרים במדעים מדויקים • רחוב ויצמן (כפר סבא) • כיכר ויצמן |  |
| שונות | Clostridium acetobutylicum • בית חיים ויצמן • הסכם ויצמן-פייסל |  |
המנהלת גיטה דוניה-ויצמן (ראשונה מימין) ולצדה סגנהּ אריה פרידמן-לבוב בשעת מבחן לתלמידות במכון למוזיקה בחיפה
קברה של גיטה דוניה-ויצמן בבית העלמין היהודי חוף הכרמל
קלרה אסתר קלינגהופר

| --- | --- |
אין תמונה חופשית
 לידה:  18 במאי 1900 שצ'ז'ץ, האימפריה האוסטרו-הונגרית 
 פטירה:  18 באפריל 1970 (בגיל 69) לונדון, הממלכה המאוחדת 
 מקום לימודים:  בית הספר סלייד לאמנות יפה 
 יצירות ידועות:  Isaac Bashevis Singer 
 
קלרה אסתר קלינגהופר (באנגלית: Clara Esther Klinghoffer;‏ 18 במאי 1900 – 18 באפריל 1970) הייתה אומנית, ציירת ומאיירת יהודיה-בריטית.
קורות חיים

קלרה קלינגהופר נולדה למשפחה יהודית בשצ'ז'ץ שבפולין, תחת האימפריה האוסטרו-הונגרית. היא הגיעה לאנגליה כתינוקת בשנת 1903. המשפחה התגוררה במנצ'סטר לפני שעברה לגור באיסט אנד בלונדון, מקום מגוריהם של יהודים רבים בתקופה. קלינגהופר למדה אומנות בקולג' לאומנות על שם סר ג'ון קאס, ואחר כך, בין השנים 1919–1921 למדה בבית הספר לאומנות ואמנות (Central School of Arts and Crafts) ובסלייד (Slade School of Art).
ב-29 ביולי 1926 נישאה קלינגהופר לעיתונאי וסופר ההולנדי, ג'וסף וילם פרדיננד סטופלמן ועברה, איתו ועם ביתה סוניה להולנד. בנה, מייקל, נולד באמסטרדם שם המשיכה קלינגהופר בקריירה שלה ושמה נודע ברחבי אירופה. בין השנים 1930–1939 היא חיה בהולנד ובצרפת ואחר כך, בתקופת מלחמת העולם השנייה, עברה לגור בארצות הברית, שם נשארה עד סוף ימיה, אך הצליחה גם לנסוע רבות למקסיקו ולאירופה וחזרה לעיתים קרובות ללונדון שהייתה אהובה עליה.
קלרה קלינגהופר נפטרה בלונדון ב-18 באפריל 1970.
קריירה

התערוכה האישית הראשונה של קלינגהופר, שבה הוצגו שישים מעבודותיה נערכה בלונדון בשנת 1919, כשהיא רק בת 19 וקיבלה ביקורות מצוינות. כבר בגיל 14 הבחינו הוריה בכישרון הציור שלה ותמכו בה, למרות המחסור בבית, כדי שתוכל לקנות חומרים וללמוד בבית ספר לאומנות. בגיל 15 פנתה לבית הספר המרכזי לאומנות בלונדון והתקבלה גם ל-Slade, שם למדה במשך שנתיים וזכתה להערצתו של אלפרד וולמרק שבעזרתו ובעזרת האפוטרופוסים ג'קוב אפשטיין וברנרד מנינסקי הצליחה להציג את עבודותיה בגלריה בהמפסטד, לונדון. בשנת 1935 ציור שלה נרכז על ידי גלריית בן אורי והפך להיות חלק מהתצוגה הקבועה.
בשנת 1939, בעקבות הפלישה המתקרבת של הנאצים להולנד, חזרה המשפחה ללונדון לתקופה קצרה ומשם עברה לארצות-הברית. לפני שעזבו את ביתם בהולנד, אוחסן חלק מהריהוט ומעבודותיה של קלינגנופר במחסן בהארלם שממנו נגנבו הדברים בידי הנאצים.
לאחר המלחמה, בשנת 1945, חילקה קלינגהופר את זמנה בין לונדון לניו-יורק. אף על פי שהציגה בתערוכות רבות בארצות-הברית בשנות ה-40, ה-50 וה-60, סירבה להצטרף לתנועת האקספרסיוניזם האבסטרקטי שהייתה פופולרית בארצות הברית.
הערות שוליים

1 2 3  J.W.F. Stoppelman, Clara Klinghoffer: The Life and Career of A Traditional Artist, ‏1973 (באנגלית)
1 2 3  Schwab, W. M, Jewish Artists: The Ben Uri Collection, 1987, ISBN 9780853315377
↑  The Western Charitable Foundation Grave Search, Western Charitable Foundation (באנגלית אמריקאית)
1 2  Clara Klinghoffer - 20th Century English Artist, www.claraklinghoffer.com
| --- | --- |
בקרת זהויות :  ISNI: 0000 0000 6705 5971  LCCN: no2002000864  RKD: 44832  ULAN: 500078348  VIAF: 34116699   WorldCat (עם VIAF): 34116699 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קלרה אסתר קלינגהופר".
שמירה בבעלים

| --- | --- |
 מקרא:  ספר שמות, פרק כ"ב, פסוק י"ד
 משנה:  מסכת בבא מציעא, פרק ח'
 תלמוד בבלי:  מסכת בבא מציעא, דף צ"ה
 תלמוד ירושלמי:  מסכת בבא מציעא,  פרק ח'
 משנה תורה:  ספר משפטים, הלכות שכירות, פרק ג'
 שולחן ערוך:  חושן משפט, סימן שמ"ו
 
שמירה בבעלים (נקרא גם "בעליו עמו") הוא אחד מדיני שומרים, לפיו ישנו פטור מתשלומים כאשר בעל החפץ עבד עבור השומר בזמן שהשומר קיבל לשמור את החפץ. הפטור הוא רק כשהנזק לא נעשה על ידי השומר עצמו.
הלכות אלו מבוארות בהרחבה בתלמוד בפרק "השואל" שבמסכת בבא מציעא.
מקור

דין 'שמירה בבעלים' נאמר בתורה לגבי שואל:
(יג) וְכִי יִשְׁאַל אִישׁ מֵעִם רֵעֵהוּ וְנִשְׁבַּר אוֹ מֵת בְּעָלָיו אֵין עִמּוֹ שַׁלֵּם יְשַׁלֵּם: (יד) אִם בְּעָלָיו עִמּוֹ לֹא יְשַׁלֵּם אִם שָׂכִיר הוּא בָּא בִּשְׂכָרוֹ:
בתלמוד למדו שדין זה תקף אף בכל ארבעת השומרים, מכוח היקש לשואל.
לפי דעתו היחידה של רב המנונא, לא נאמר פטור "בעליו עמו", אלא אם כן בעליו של החפץ היה עסוק באותה מלאכה עצמה שלשמה הושאל החפץ, ואף זאת רק אם היה עסוק במלאכתו של השואל משעת ההשאלה עד השעה שאירע האונס בחפץ. דעה זו נדחתה בתלמוד, מכוח משניות וברייתות.
טעם הדין

פרשני המקרא מסבירים הלכה זו בכך, שכאשר המשאיל היה עם השואל בשעת ההשאלה, השואל אינו מקבל על עצמו את חיוב השמירה באופן מלא, שכן גם בעליו של החפץ משתתף בשמירתו.
בתלמוד מוסבר כי מדובר בכך שבעליו של החפץ היה עם השואל במלאכתו, בכך שהוא עסק במלאכתו של השואל, אך נוכחות רגילה, שקיימת בעצם בכל השאלה כמעט, אינה פוטרת את השואל מתשלומין.
הערות שוליים

↑  בין אם בתשלום ובין אם בחינם.
↑  תלמוד בבלי, מסכת בבא מציעא, דף צ"ד, עמוד א'
↑  תלמוד בבלי, מסכת בבא מציעא, דף צ"ה, עמוד א'; שולחן ערוך, חושן משפט, סימן שמ"ו, סעיף י"ט.
↑  ברור טעם הלכה זו ראו כאן בדברי הרב דוד כוכב בפורטל הדף היומי.
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
קלטורה

| --- | --- |

 מפתח:  קוד פתוח/חברת קלטורה
 מחזור חיים:  2006–הווה (כ־19 שנים) 
 מערכת הפעלה:  לינוקס
 סוג רישיון:  AGPL גרסה 3
 קטגוריה:  תוכנה לבניית אתרים
 kaltura.com
 
קלטורה (באנגלית: Kaltura) היא תוכנה המספקת פלטפורמה לחוויות וידאו בענן, ומשרתת אוניברסיטאות, ארגונים גדולים וחברות מדיה וטלקום, עם מוצרים ללמידה בווידאו, עבודה מקוונת ותקשורת מקוונת בווידאו, אירועים וירטואליים, ושידורי טלוויזיה באינטרנט. הפלטפורמה של החברה זמינה גם בקוד פתוח, ומספקת תשתיות לניהול, יצירה, הגנה, הנגשה, חיפוש ואינטראקציה ושיתוף של וידאו. תוכנת קלטורה זמינה למפתחים בתצורת SDK, וכן כתוסף חינמי לאתרי ניהול תוכן כדוגמת ג'ומלה, דרופל, וורדפרס ומדיה-ויקי.
התוכנה מיוצרת על ידי חברת קלטורה, שהפכה ביולי 2021 לחברה ציבורית הנסחרת בנאסד"ק.
היסטוריה

חברת קלטורה נוסדה בשנת 2006 בניו יורק על ידי מיכל צור שלו, ד"ר שי דוד, רון יקותיאל וערן איטם. פלטפורמת הווידאו של קלטורה הושקה בספטמבר 2007. באפריל 2014 רכשה קלטורה את טיוינצ'י, סטארט-אפ ישראלי המספק פתרונות טלוויזיה על גבי רשת האינטרנט, תמורת סכום המוערך בעשרות מיליוני דולרים. 
בשנת 2016 גייסה קלטורה 50 מיליון דולר מבנק ההשקעות גולדמן זקס, לפי שווי מוערך של חצי מיליארד דולר. בין לקוחות החברה פיליפס, סימנס ונסטלה. נכון למאי 2017, היא מעסיקה כ-500 עובדים וגייסה מיום הקמתה 160 מיליון דולר.
בשנת 2021, החברה הונפקה בוול סטריט לפי שווי של 1.24 מיליארד דולר וגייסה 150 מיליון דולר. מאז ההנפקה, קלטורה התמודדה עם מספר אתגרים. מניית החברה קרסה ב-80%, והיא נאלצה לבצע שני סבבי פיטורים בהם פוטרו יותר מ-200 עובדים. בנוסף, החברה עברה מקצב צמיחה דו-ספרתי גבוה בתקופת הקורונה לקיפאון.
ב-7 באוקטובר 2023, עינב אלקיים, ראש צוות בקלטורה, נרצחה במסיבת הנובה. על פי מנהלי החברה, אירוע זה השפיע עמוקות על החברה ועובדיה.
בנובמבר 2023, אירע אירוע יוצא דופן כאשר מיירט שפגע בטיל ששוגר מלבנון התפרק, וחלק גדול ממנו חדר למשרדיה החדשים של קלטורה במגדל MAX ברמת גן. כתוצאה מכך, חצי מאחת משלוש הקומות שהחברה מאכלסת נותרה סגורה ומגודרת.
עקב האירועים, קלטורה החליטה שבמקביל להמשכת הפעילות העסקית, החברה תיקח חלק פעיל במאבקה של מדינת ישראל. החברה הפכה לאחראית על מאגר הווידאו הלאומי המשמר את כל קטעי הווידאו שנצברו ממקורות שונים מאז 7 באוקטובר 2023. בנוסף, החברה הקימה את אתר STAND 4ISRAEL המספק תכנים למאמצי ההסברה.
בדצמבר 2024, דווח קלטורה שכרה את בנק ההשקעות ג'פריס במטרה לבחון אפשרויות עסקיות, כולל מכירה לחברה אחרת, מיזוג או ביצוע רכישה משמעותית. החברה נסחרת לפי שווי של 350 מיליון דולר, עם שאיפה לבצע עסקה לפי שווי של 400-500 מיליון דולר.
פרסים ותארים

מאז השקתה הפומבית זכתה קלטורה במספר פרסים ותארים:
פרס "בחירת הקהל" בתחרות TechCrunch40 בשנת 2007
פרס Video-Sharing ‘Open Web’ award מטעם Mashable בשנת 2007
פרס TWS ‘Top 10’ company בשנת 2008
פרס AlwaysOn ‘Global 250’ company בשנת 2008
תואר ‘most promising’ Web 3.0 companies של מגזין אסקווייר בשנת 2008
הערות שוליים

↑  סופי שולמן, קלטורה מתחילה להיסחר בוול סטריט; המנכ"ל: "זה מבחן אופי", באתר כלכליסט, 21 ביולי 2021
↑  אסף גלעד, ענק וידאו נולד: קלטורה קונה את טיוינצ'י, באתר כלכליסט, 1 במאי 2014
↑  אסף גלעד, קלטורה מגייסת 50 מיליון דולר - לפי שווי של חצי מיליארד ד', באתר כלכליסט, 7 באוגוסט 2016
↑  שירי חביב ולדהורן, ‏"מהפכת הווידאו רק החלה": קלטורה הנפיקה בשווי של 1.24 מיליארד דולר, באתר גלובס, 21 ביולי 2021
1 2 3 4  סופי שולמן, ״כמו שפגע בנו פה טיל במשרד, פגע בנו טיל בהנפקה״: מנכ"ל קלטורה מסכם 3 שנים קשות, באתר כלכליסט, 24 בדצמבר 2024
↑  גולן חזני, קלטורה מחפשת מכירה או מיזוג ב־500-400 מיליון דולר, באתר כלכליסט, 23 בדצמבר 2024
↑  דיווח על קלטורה בתחרות TechCrunch40
↑  דיווח על פרס ‘Open Web’, באתר Mashable
↑  דיווח על תחרות TWS'08 מתוך אתר TheMarker, בתאריך 1.7.08
↑  זוכי פרס Global 250 בארכיון האינטרנט
↑  The Suit, Version 3.0/
רשימת מחלקות סיבוכיות
הערות שוליים

↑  Sanjeev Arora, Boaz Barak (2009), Computational Complexity: A Modern Approach, Cambridge University Press; 1 edition, ISBN 978-0-521-42426-4
| מחלקות סיבוכיות חשובות (נוספות) |
| --- | --- | --- |
| נחשב מעשי | NL • P • ZPP • RP • BPP • BQP • PTAS • APX |  |
| ככל הנראה בלתי מעשי | NP‏ • NP-קשיות • co-NP ‏ • PP ‏ • #P ‏ • PSPACE |  |
| נחשב כבלתי מעשי | EXPTIME • NEXPTIME • ‏EXPSPACE • ‏ELEMENTARY • ‏PR • ‏R • ‏RE • ‏ALL |  |
| היררכית מחלקות | ההיררכיה הפולינומית • ההיררכיה האקספוננציאלית • ההיררכיה הבוליאנית • ההיררכיה האריתמטית • היררכית גרזגרצ'יק |  |
| משפחות של מחלקות | מערכת הוכחה אינטראקטיבית • ‏DTIME • NTIME • ‏DSPACE • ‏NSPACE |  |
קיטי קראות'ר

| --- | --- |

 לידה:  4 באפריל 1970 (בת 54) בריסל, בלגיה 
 מדינה:  בלגיה, הממלכה המאוחדת 
 לאום:  בלגיה
 מקום לימודים:  Institut Saint-Luc 
 שפות היצירה:  צרפתית 
 תחום כתיבה:  סיפרות ילדים
 תקופת הפעילות:  1994–2012 (כ־18 שנים) 
 פרסים והוקרה:  "דגל ועכביש" בשנת 1997 עבור הספר המאויר Mon Ami Jim  "עיפרון הכסף" לשנת 2003 עבור הספר In het pikkedonker (In the pitch dark)  "עיפרון הכסף" לשנת 2005 עבור הספר Kleine Dood en het meisje (Little Death and the girl)  "הפרס על שם אסטריד לינגרן"מטעם המועצה השוודית לאומנויות עבור תרומתה לספרות הילדים.
 
קיטי קראות'ר (Kitty Crowther ; נולדה ב-4 באפריל 1970) היא מאיירת וסופרת ילדים בלגית, אשר זכתה בפרס "עיפרון הכסף" לשנת 2003 ו-2005, ובשנת 2010 בפרס היוקרתי לספרות ילדים על שם אסטריד לינגרן. ספריה של קראות'ר מתייחדים בעיסוק בידידות, בדידות, אובדן של אדם אהוב ועוד.
ביוגרפיה

קיטי קראות'ר נולדה בבריסל ברביעי לאפריל 1970 לאם שוודית ואב בריטי. קראות'ר נולדה כבדת שמיעה והתחילה לדבר רק בגיל ארבע. בבגרותה פנתה קראות'ר ללמוד אמנות גרפית במכון סנט לוק בבריסל, לאחר מכן החלה לאייר, בעיקר ספרים בצרפתית ולעיתים בהולנדית. נכון לשנת 2010, הוציאה לאור כ-35 ספרים משלה, וכן איירה ספרים של סופרים אחרים. כיום היא ובן זוגה גרים בבלנמונט עם שני בניהם.
חייה המקצועיים

ספריה של קראות'ר נודעים כבעלי עומק פסיכולוגי והיא מעבירה דרכם "מסרים לחיים". קראות'ר נוהגת בספריה למעט במילים ומבקשת להעביר את מסריה בעיקר באמצעות איורים, המצוירים בעדינות באמצעות עיפרון, עט או צבעי מים, בסגנון נאיבי עם דמויות ידידותיות לילדים.
חייה המקצועיים > פרסים

קראות'ר זכתה בפרסים רבים עבור יצירותיה, בשנת 2003 זכתה בפרס "עיפרון הכסף" עבור ספרה "In het pikkedonker", ובשנת 2006 זכתה שוב באותו הפרס עבור ספרה "Kleine Dood en hetmeise". ב-2010 הוענק לקראות'ר, על ידי המועצה השוודית לאומנויות, הפרס על שם אסטריד לינגרן, הנחשב לפרס האיור הגבוה ביותר האפשרי בעולם ספרות הילדים.
יצירות נבחרות

1994: Mon royaume
1995: Va faire un tour
1996: Mon ami Jim: תורגם לאנגלית כ"jack and jim" ב-2010
1997: Lily au royaume des nuages
2000: Moi et rien
2001: Le Bain d’Elias
2002: Scritch scratch dip clapote!
2003: L'Enfant racine
2004: Petits meurtres et autres tendresses
2005: La Visite de Petite Mort
2005: Le grand désordre
2008: ?Alors
2009: Annie du lac
2010: "Le petit homme et Dieu"
סטיב ארקל

| --- | --- |

 יוצרים:  Miller-Boyett Productions 
 גילום הדמות:  ג'ליל וייט 
 מידע
 מקצוע:  תיכוניסט
 כלי רכב:  איזטה 
 אזרחות:  ארצות הברית 
 
סטיבן ארקל (באנגלית: Steven Urkel, מגולם על ידי ג'ליל וייט) הוא דמות בדיונית בסיטקום "אריזה משפחתית". ארקל הוא דמות של חנון שלומיאל מוגזם, המרכיב משקפיים בעלי עדשות עבות, מכנסיים המוחזקים באמצעות שלייקס וקול גבוה עם צחוק המלווה בנחירות. לארקל אינטליגנציה גבוהה, אך הוא מועד לתאונות וחריג חברתית. אוהב ריקודי פולקה ויודל. הוא היה אמור להיות דמות חד-פעמית בתוכנית, אבל בזכות נתוני מדרוג גבוהים, הוא הפך לדמות הראשית של הסדרה החל מעונתה השנייה.
בסדרה, סטיב מאוהב בלורה וינסלו. סטיב ממציא המצאות שונות, ביניהן מכונה שהופכת אותו מחנון ל"קול" מגניב ופופולרי. האלטר אגו ה"קול" שלו היא סטפן, בו לורה וינסלו מתאהבת. כאשר בהמשך, הוא יוצר מכונת שיבוט, אשר בטעות משבטת את עצמו, ובזכות השיבוט, סטיב מבין מדוע שונאים אותו, ובמקביל לורה גורמת לסטפן לשוב לתמיד, בעזרת השיבוט, מבלי שסטיב ישתנה אליו. ובמספר פרקים, שבהם היו כל מיני כנופיות, סטיב השתנה בעזרת תא השינוי (ולעיתים עם בנים אחרים שהיו אתו) לשחקן ברוס לי. באחד הפרקים גילה, שבעת ההשתנות הוא סופג הרבה ברזל, דבר שהפך אותו לקולט ברקים אנושי. בין סטיב לחברי משפחת וינסלו יש יחסי אהבה-שנאה מורכבים.
במהלך הסדרה עבד סטיב במספר מקומות. בין היתר בתור עובד במסעדה של רייצ'ל, ביחד עם לורה ועובד בסניף של רשת של מזון מהיר תחת הנהלתו של אדי, שבהמשך גם וולדו הועסק שם בתור טבח.
במספר מן הפרקים מוזכרים הוריו הביולוגיים של סטיב, ונרמז כי הוא עבר התעללות מילולית. וכמו כן, נרמז שמשפחתו  אתאיסטית. כאשר סטיב החל להאמין לראשונה באלוהים לאחר ביקורו הראשון בכנסייה, הוא נשאל על ידי אביו לגבי אמונה באל שלא נראה לעין, אז סטיב השיב שזה עניין של אמונה.  וכאשר אביו, מנתח מוח במקצועו, עבר לרוסיה, סטיב הורשה לגור עם משפחת וינסלו.
הופעות בתוכניות אחרות

צער גידול בנות - ב-1991 הופיע בפרק בו עזר לסטפני לאחר שקיבלה משקפיים.
אבא חורג, אמא חורגת - בפרק השני של הסדרה, ארקל עוזר לחברת העט שלו, אל למברט, לרומם את רוחה לאחר שהדייט שלה נפרד ממנה לפני מסיבת ריקודים בבית הספר.
אנימניאקס - סטיב מופיע בפרק שבו נערכת המסיבה של חברת וורנר ושואל לגבי קבלת גבינה, ובפרק אחר הוא מוזכר בגרסה פרודית שלהם ל"מזמור חג המולד".
פינקי והמוח - הופיע באחד הפרקים שבהם פינקי והמוח משחקים בקומדיית מצבים.
"סקובי דו ונחש מי!" - סטיב ארקל מתלווה לחבורה לפתור תעלומה בפרק בעונה הראשונה.
בתרבות

הדמות עצמה זכתה למשחק קופסה בשם "Do the Urcel" כשבו המשתתפים צריכים לחקות את כל מה שסטיב עושה, המשחק עצמו כלל גם משקפי קרטון ובובת אצבע שבה השחקן יכול לחקות את הריקוד של סטיב. המשחק עצמו נמכר כנראה רק בארצות הברית.
ג'ייד קרגיל

| --- | --- |

קרגיל, 2022
 לידה:  3 ביוני 1992 (בת 32) ג'יפורד, פלורידה, ארצות הברית
 שם במה:  ג'ייד קרגיל
 שם לידה:  Jade Cargill 
 משקל:  73 ק"ג
 גובה:  1.78 מטר
 לאום:  אמריקאי
 קריירה מקצוענית:  3 במרץ 2021 – הווה (3 שנים)
 מאמנים:  AR פוקס בריאן דניאלסון דאסטין רודס הית' מילר QT מרשל סנג'יי דאט WWE Performance Center
 ליגות:  WWE
 מידע אישי
 בן או בת זוג:  Brandon Phillips (2017–?)   Brandon Phillips (2017–?) 
 מספר צאצאים:  1 
 
ג'ייד קרגיל (באנגלית: Jade Cargill; נולדה ב-3 ביוני 1992) היא מתאבקת אמריקאית, המופיעה בארגון ההיאבקות WWE בתוכנית סמאקדאון. היא מוכרת בעיקר בשל תקופתה בארגון ההיאבקות All Elite Wrestling‏ (AEW), שבו הייתה פעם אחת אלופת TBS של AEW, כשרשמה תקופת כהונה של 508 ימים.
ביוגרפיה

קרגיל נולדה ב-3 ביוני 1992 בג'יפורד, פלורידה. היא למדה בתיכונים של נהר סבסטיאן וחוף ורו, כשעזרה לקבוצות הכדורסל שלהם לזכות באליפויות המחוזות. קרגיל היא בוגרת אוניברסיטת ג'קסונוויל ובעלת תואר במדעי החברה.
קריירת היאבקות מקצועית > קריירה מוקדמת

באפריל 2019, קרגיל נבחנה ב-WWE Performance Center. בסופו של דבר, היא החלה להתאמן באקדמיית WWA4 של המתאבק AR פוקס. לאחר שקיבלה עצה ממארק הנרי, שאותו הגדירה כמנטור שלה, היא התאמנה תחת הדרכתו של הית' מילר. לאחר מכן, היא התאמנה תחת הדרכתם של מתאבקים מנוסים כמו QT מרשל, דאסטין רודס, סנג'יי דאט ובריאן דניאלסון.